stanford-oval/wikipedia huggingface dataset:
Sonnanjärvi
Vesistösuhteet

Sonnanjärvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Verlan alueeseen (14.911) järvi kuuluu. Järvi sijaitsee Mäntyharjun reitillä ja se kuuluu Suolajärven bifurkaatiojärvestä alkavaan pohjoisempaan lasku-uomaan. Lasku-uomassa Jukakoski laskee Jukajärveen, joka laskee Nisuksessa Kattilakosken ja Kantokosken jälkeen Sonnanjärveen, ja tämä vuorostaan Sonnanjokea pitkin Lintukymiin. Jukajärven vedenpinnan korkeus on 72,1 metriä mpy, Sonnanjärvellä se on 70,9 metriä ja Lintukymillä 65,3 metriä. Lintukymi laskee Pyhäjärveen, joka on seudun eteläinen keskusjärvi.
Sonnanjärven lähialueella ei ole juurikaan vesistöjä. Siihen on johdettu muutamia metsä- tai pelto-ojia. Eteläpuolella sijaitseva Kaakonlampi on pieni suolampi, josta on oja järven kaakkoisrantaan. Sonnanjärvi on Verlan alueen kolmanneksi laajin järvi. Laajin on Suolajärvi, toiseksi laajin on Saanjärvi ja kolmanneksi laajin on Iso-Kamponen. Verlan alueeseen kuuluu yhdeksän vähintään hehtaarin laajuista järveä.
Prasad Gallela

Prasad Gallela (s. 7. huhtikuuta 1962) on intialainen roomalaiskatolinen piispa. Hänet vihittiin papiksi Kurnoolin hiippakuntaan 1. maaliskuuta 1989 ja nimitettiin Cuddapahin hiippakunnan piispaksi 31. tammikuuta 2008. Piispaksi vihkiminen seurasi 1. maaliskuuta. Pääkonsekraattorina toimi Marampudi Joji, jota avustivat Prakash Mallavarapup ja Doraboina Moses Prakasam.
Pietarin pediatrinen lääketieteellinen valtionyliopisto

| Pietarin pediatrinen lääketieteellinen valtionyliopisto> Санкт-Петербургский государственный педиатрический медицинский университет |
| --- | --- |

Perustettu:  1925
Sijainti:  Pietari,  Venäjä (59.9778°N, 30.3399°E)
Osoite:  Litovskaja ul. 2, 194100 Pietari
Sivusto:  gpma.ru
Pietarin pediatrinen lääketieteellinen valtionyliopisto (ven. Санкт-Петербургский государственный педиатрический медицинский университет (СПбГПМУ), Sankt-Peterburgskii gosudarstvennyi pediatritšeski meditsinski universitet (SPbGPMU), Pietarin valtiollinen pediatrinen lääketieteellinen yliopisto) on pediatriaan (lastentautioppi) suuntautunut Pietarissa toimiva julkinen lääketieteellinen yliopisto.
Eräs Pietarin Litovskajan katu 2:n yliopistokampuksen laitoksista
Pietarin pediatrisessa lääketieteellisessä yliopistossa toimii viisi tiedekuntaa.
Pietarissa lääketieteelistä yliopistokoulutusta antavat tämän lisäksi muun muassa Pietarin lääketieteellinen valtionyliopisto, Luoteinen lääketieteellinen valtionyliopisto ja S.M Kirovin sotilaslääketieteellinen akatemia sekä Pietarin valtionyliopiston Lääketieteellinen tiedekunta.
Aiheesta muualla

Kuvia tai muita tiedostoja aiheesta Pietarin pediatrinen lääketieteellinen valtionyliopisto Wikimedia Commonsissa
Ranking web of Universities: Saint Petersburg State Pediatric Medical Academy (englanniksi) (webometrics.info)
Lutššije meditsinskije vuzy Rossii (2/2013) (venäjäksi) (akademica.ru)
SPbGPMA (yhteenveto) (Arkistoitu – Internet Archive) (venäjäksi) (spb.academica.ru)
Ria Novosti: Katšestvo prijema v gozudarstvennyje vuzy RF po profilju - 2012. (Valitsemalla kohdan Meditsinskije Vuzy, saa lääketieteellisten korkeakoulujen rankkauksen sisäänpäässeiden JeGE:n (Jednyi gosudarstvennyi ekzamen, ЕГЭ) mukaan, huom. Tässä ei yleisyliopistojen lääketieteellisiä tiedekuntia) (venäjäksi) (ria.ru)
Philip Kaufman

| Philip Kaufman |
| --- | --- |
 Philip Kaufman vuonna 1991.
Henkilötiedot
Syntynyt: 23. lokakuuta 1936 (ikä 87) Chicago, Illinois, Yhdysvallat
Ammatti:  elokuvaohjaaja ja -käsikirjoittaja
Aiheesta muualla
www.philipkaufman.com
IMDb 
Elonet
Philip Kaufman (s. 23. lokakuuta 1936 Chicago) on yhdysvaltalainen elokuvaohjaaja ja -käsikirjoittaja. Hän oli 1980-luvun lopulla ehdolla Oscar-palkinnon saajaksi ja voitti Bafta-palkinnon. Hänet on palkittu myös Fantasportossa.
Kaufman on valmistunut Chicagon yliopistosta 1958 ja suorittanut kursseja myös Harvardin yliopiston oikeustieteellisessä tiedekunnassa. Sen jälkeen hän matkusteli Euroopassa, työskenteli kibbutzissa Israelissa ja yritti saada alkuun kirjailijanuraa. Vuonna 1969 hän pääsi Universal Studios -yhtiön ohjaajakoulutukseen.
Kaufmanin ohjaamia elokuvia ovat muun muassa Ihmispaholaiset (1978), Valiojoukko (1983), Olemisen sietämätön keveys (1987), Henry ja June (1990), Nouseva aurinko (1993) ja Quills – syntiset säkeet (2000).
Aiheesta muualla

Philip Kaufman Internet Movie Databasessa. (englanniksi)
Kirjallisuutta

kolmen artikkelin Kaufman-kokonaisuus, Filmihullu 4/2013.
Philip Lamantia

| Philip Lamantia> Henkilötiedot |
| --- | --- |
Syntynyt: 23. lokakuuta 1927 San Francisco, Kalifornia, Yhdysvallat
Kuollut: 7. maaliskuuta 2005 (77 vuotta) San Francisco, Kalifornia, Yhdysvallat
Ammatti:  kirjailija
Kirjailija
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Philip Lamantia (23. lokakuuta 1927 San Francisco, Kalifornia, Yhdysvallat – 7. maaliskuuta 2005 San Francisco, Kalifornia, Yhdysvallat) oli yhdysvaltalainen kirjailija.
Lamantia kuului Yhdysvaltojen länsirannikon beat-yhteisöön. Runoilija Tom Clarkin mukaan Lamantian runoissa yhdistyvät Pyhä Teresa ja Arthur Rimbaud, sillä niissä yhdistyvät henkinen ja eroottinen, valo ja pimeys. Hän kulki runouden äärirajoille mutkikasta tietä.
Hänen vanhempansa olivat syntyneet Sisiliassa. Jo alakoulussa hän kirjoitteli Poelta vaikutteita saaneita runoja. Myöhemmin hänet erotettiin koulusta lyhyeksi aikaa "henkisen laiskuuden" vuoksi. Salvador Dalín ja Joan Mirón näyttelyn näkeminen high schoolin viimeisellä luokalla sai hänet innostumaan surrealismista. Hän lopetti koulun 16-vuotiaana ja muutti New Yorkiin.
Lamantia julkaisi esikoisteoksensa Erotic Poems  (1946) 19-vuotiaana. Palattuaan San Franciscoon hän kävi koulun loppuun, aloitti yliopisto-opinnot ja liittyi vallankumouksellisiin vasemmistolaisiin. Hän kirjoitti ja julkaisi koko ajan. Yliopisto-opinnot jäivät kesken, ja hän kokeili huumeiden avulla saatavia tietoisuuden tilan muutoksia ja liittyi beat-liikkeeseen. Kokoelman Selected Poems, 1943–1966 ilmestyessä hän asui Espanjassa. Hän avioitui 1978 Nancy Joyce Petersin kanssa, ja tästä tuli City Lightsissa hänen kustannustoimittajansa.
Suomennettuja runoja

Runot on suomentanut Ville Sutinen teoksesta Bed of Sphinxes: New and Selected Poems, 1943–1993 (1997)
Julkaisussa: Kirjo: kirjallisuus- ja kulttuurilehti, 2007; nro 1
aikamatkaajan seremoniapidot,
automaattinen maailma
sanoja joita uneksin
sivistynyt maailma
Julkaisussa: Kerberos 2005: nro 3
sininen armo
siviilimaailma
ylimaallinen
yön sisäinen imu
Kirjallisuutta

Anu Virkkunen,  Philip Lamantian runouden surrealistiset kuvat ja väkivalta- ja seksuaalisuus-teemojen ilmeneminen niissä, julkaisematon laudaturtyö, Helsingin yliopisto 1972
Piotr Szulkin

Piotr Szulkin
Piotr Szulkin (26. huhtikuuta 1950 Gdańsk – 3. elokuuta 2018 Varsova) oli puolalainen elokuvaohjaaja, käsikirjoittaja ja näyttelijä. Hän ohjasi yli 30 elokuvaa ja sai noin 50 palkintoa, niin puolalaista kuin ulkomaalaistakin. Hän oli professorina valtion elokuvakoulussa Łódźissa.
Ohjauksia

Dziewce z ciortom, 1975
Oczy uroczne, 1977
Kobiety pracujące, 1978
Golem, 1979
Wojna światów – Następne stulecie, 1981
O-Bi, O-Ba. Koniec cywilizacji, (Sivilisaation loppu, 1984)
Ga, Ga. Chwała bohaterom, 1985
Femina, 1990
Mięso (Ironica), 1993
Ubu Król, 2003
Aiheesta muualla

Wikimedia Commonsissa on kuvia tai muita tiedostoja aiheesta .
Piotr Szulkin Internet Movie Databasessa. (englanniksi)
Pietarin miilu

Pietarin miilun pääosien esittäjät Kari Sorvali ja Eija Ahvo
Pietarin miilu on sarjassaan toinen kansanooppera, jonka Erkki Pohjanheimo ja Seppo Seppälä tekivät Yleisradiolle vuonna 1979. Ensimmäinen oli nimeltään Karannut Hevonen. Pietarin miilun perustana ovat Suomen Kansan Vanhat Runot ja Suomalaisen Kirjallisuuden Seuran Kansanrunousarkiston kokoelmat. Niistä ja osin omaa luovaa runoilijankykyään käyttäen käsikirjoittaja Ilpo Tiihonen kokosi yhtenäisen juonellisen tarinan, missä Karjalankannaksella asuskeleva Matti lähtee ensi kertaa viemään hiiliä Pietariin. Pietarin hiilenkulutus oli valtavaa tarinan tapahtuma-aikoihin 1800-luvun lopulla, ja myös salakuljetus kukoisti. Matin matkasta kehkeytyy nuorelle, kokemattomalle Matille todellinen seikkailu.
Pohjanheimo ja Seppälä kutsuivat säveltäjäksi Toni Edelmannin. Tärkeänä asiantuntijana ja yhteistyökumppanina oli Kansanrunousarkiston johtaja Pekka Laaksonen. Kansanoopperan visualisoinnissa tärkeinä tekijöinä olivat lavastaja Anu Maja ja kuvaaja Antero Takala.
Pietarin miilu kuvattiin värillisenä monikameratuotantona Ylen Pasilan Studio 2:ssa ja lähetettiin TV1:ssä 8.11.1979. Se on Yleisradion TV1:n Viihdetoimituksen tuotantoa. Ohjelman kesto on 53’06”.
Tekijät

Tuottajat, toimittajat ja ohjaajat Erkki Pohjanheimo ja Seppo Seppälä
Käsikirjoitus Ilpo Tiihonen
Sävellys Toni Edelmann
Koreografia Arja Virtanen
Lavastus Anu Maja
Pukusuunnittelu Satu-Marja Nygren
Kuvaus Antero Takala
Musiikin äänitys Reino Aaltonen
Äänitys Harri Pakkala
Näyttelijät, laulajat

Matti - Kari Sorvali
Tyttö, joka oli ollut Virossa orjana - Eija Ahvo
Hiilikauppias - Tapio Aarre-Ahtio
Hiilikauppiaan vaimo - Anneli Haahdenmaa
Matin äiti - Marja-Leena Kouki
Vanha miilumies - Martti Kuningas
Salakuljettajia - Matti Pellonpää, Heikki Pursiainen, Markku Huhtamo
Munansyöjä - Ari Piispa
Kuoro ja sivuosat Koiton Laulu
Muissa tehtävissä - Mariitta Sorvali, Vesa Repo, Matti Ruohola, Erja Manto, Marja Myllylä, Seija Pitkänen
Pietarin miilusta kirjoitettua

”Päämääränäni oli mahdollisimman rohkea ote, rämäpäinenkin, koska teksti oli voimakas.” Lavastaja Anu Maja, Katso 45/1979
”Eräät studioon rakennetut suota ja muut ihmeet ällistyttävät ja ihastuttavatkin. Ajatuksellisesti Pietarin miilu on sen sijaan vaatimatonta tv-teatteria. Katsojankin rima on noussut.” Jukka Kajava, Helsingin Sanomat 08.11.1979
”Tarina on taianomaista satua salaperäisine käänteineen. Mutta – kuten Erkki Pohjanheimon ja Seppo Seppälän töistä yleensäkin – myös tästä löydämme siteen ympäröivään yhteiskuntaan, sen ilmiöihin ja ihmiskohtaloihin.” Eeva-Kaarina Holopainen, Ilta-Sanomat 08.11.1979.
Oheisohjelma

Pietarin miilu ja miten sitä tehtiin
Kansanoopperan tekovaiheita valokuvin ja äänitehostein. Ohjaajat Erkki Pohjanheimo ja Seppo Seppälä. Ensiesitys YLE TV1 07.11.1979
Proskriptio

Proskriptio (latinaksi proscriptio) on valtion vihollisen julkinen nimeäminen ja virallinen tuomitseminen. Se tarkoittaa käytännössä tuomitsemista kuolemaan tai maanpakoon. Proskriptioita käytettiin yleisesti Rooman valtakunnassa etenkin tasavallan aikana poliittisten vastustajien eliminointiin. Ensimmäinen tunnettu tapaus on, kun Sullasta tuli diktaattori vuonna 82 eaa. Sulla laati listan vihollisistaan ja julkaisi sen Rooman forumilla. Hänen proskriptionsa suoritettiin virkamiesmäisellä tarkkuudella. Listalla olleilta vietiin lain suoja ja heidän kuolemaansa johtavista tiedoista tai heidän tappamisestaan luvattiin palkkio. Tappaja sai myös pitää osan tapetun maaomistuksista. Poliittisista murhista tulikin suosittu tapa kerätä varallisuutta. Proskription uhreilta lyötiin usein pää irti ja se laitettiin näytille forumille.
Proskriptiot otettiin myöhemmin uudestaan käyttöön muun muassa toisen triumviraatin myötä 43 eaa. Octavianuksen, Lepiduksen ja Marcus Antoniuksen sopimuksella. Tässä yhteydessä saivat surmansa proskriptioiden tunnetuimmat uhrit Cicero ja hänen veljensä Quintus Tullius Cicero.
Sumuvuoret

Sumuvuoret (sindariksi Hithaeglir) on paikka J. R. R. Tolkienin luomassa fiktiivisessä Keski-Maassa. Ne jatkuvat vajaat 1 300 kilometriä pohjoisesta etelään Eriadorin ja suuren joen, Anduinin, laakson välissä sekä Gundabadin vuoresta kaukana pohjoisessa Methedrasiin etelässä.
Historia

Melkor loi Sumuvuoret halutessaan vaikeuttaa Oromën kulkemista metsästämään Keski-Maan poikki. Aikanaan Sumuvuoret olivat korkeampia.
Suuri kääpiövaltakunta Khazad-dûm perustettiin kerran Sumuvuorten alla, mutta Balrogin (Durinin Turma) löytyminen vuonna 1981 Kolmatta Aikaa johti kääpiöiden valtakunnan hylkäämiseen, vaikkakin örkit ja muut oliot saapuivat oleilemaan Sumuvuorten alle.
Historia > Kolmas aika

Kolmetoista kääpiötä, Gandalf ja Bilbo Reppuli ylittivät Sumuvuoria ja Hiidet vangitsivat heidät kirjassa Hobitti eli sinne ja takaisin.
Populaarikulttuuri

Led Zeppelin  kappale ”Misty Mountain Hop” näyttää saaneen nimensä Tolkienilta, vaikkei juuri muuta. Useat muutkin Led Zeppelinin kappaleet sisältävät viitteitä Tolkieniin.
Robert Jordanin fantasiasarjassa Ajan pyörä on myös vuorijono nimeltä Sumuvuoret.
Pitsku

Pitsku on eräänlainen kevytversio pesäpallosta. Se on suunniteltu erityisesti pienilleselvennä pelaajille. Pitskua pelataan etenkin Keski-Suomessa ja Pohjanmaalla.
Eteneminen

Lyöjän ja etenijän on lähdettävä heti ensimmäisestä osumasta. Kärkkyminen on kielletty.
Aiheesta muualla

Pitskun sääntöjä (Arkistoitu – Internet Archive)
Prepress

Prepress on painotuotteen valmistuksen yhteydessä käytetty termi, jolla tarkoitetaan ennen varsinaista painamista tapahtuvia työvaiheita.
Prepress-toimintoihin kuuluvat tekstin- ja kuva-aineiston käsittely tuotteen layoutista painoprosessin vaatimaan muotoon. Erillisiin työvaiheisiin kuuluvat mm. tekstinvalmistus, kuvanvalmistus, sivunvalmistus, taittaminen ja arkkiasemointi. Myös graafista suunnittelua voidaan tehdä prepressin yhteydessä. Digitaalisen työnkulun yleistyttyä ovat eri toimintojen rajat hälvenemässä.
Kirjapainoissa näitä työvaiheita tekee painopinnanvalmistaja.
Preparing for Leadership

| Preparing for Leadership: A Young Adult's Guide to Leadership Skills in a Global Age |
| --- | --- |
Kirjailija:  Robert B. Woyach
Kieli:  Englanti
Genre:  Tietokirjallisuus
Kustantaja:  Greenwood Press
Julkaistu:  1993
Sivumäärä:  220
ISBN:  0-313-29053-9

Löydä lisää kirjojaKirjallisuuden teemasivulta
Preparing for Leadership: A Young Adult's Guide to Leadership Skills in a Global Age on Robert B. Woyachin vuonna 1993 julkaistu kirja, joka käsittelee johtajuutta ja sen osa-alueita pyrkien opastamaan lukijan päteväksi johtajaksi. Kirja on suunnattu nuorille, vaikkakin siinä todetaan, että johtajuus on asia, jota tarvitsee kehittää koko elämän ajan. Kirjassa annetaan neuvoja liittyen muun muassa suunnitelmien luomiseen, ryhmän sisäisen päätöksenteon sulavoittamiseen sekä ryhmän aseman parantamiseen ympäröivässä yhteisössä. Kirjaa on käytetty oppimateriaalina International Student Leadership Institute -koulutuksessa.
Pocheon

| Pocheon |
| --- | --- |
 Pocheon
 Koordinaatit: 37.8926°N, 127.1978°E 
Valtio:   Etelä-Korea
Maakunta:  Gyeonggi
Väkiluku (2016):  154 763
 
 www.pocheon.go.kr/eng/index.do 
Infobox OKVirheellinen NIMI-arvo: 
Pocheon (kor. 포천시, Pocheon-si, hanja 抱川市) on kaupunki Etelä-Korean Gyeonggin maakunnassa. Se sijaitsee linnuntietä 41 kilometriä Soulista pohjoiskoilliseen. Vuonna 2016 kaupungin väkiluvuksi arvioitiin 154 763.
Kaupungintalo.
Sanjeong-järvi joulukuussa 2016.
Aiheesta muualla

Kuvia tai muita tiedostoja aiheesta Pocheon Wikimedia Commonsissa
Piotr Moczydlowski

| Piotr Moczydłowski> Henkilötiedot |
| --- | --- |
Syntynyt: 14. syyskuuta 1982 (ikä 42) Szczytno
Kansalaisuus:   Puola
Kyokushin-ottelija
Aktiivisena:  2000–2013
Pituus:  175 cm
Paino:  70 kg
Painoluokka:  Kevytsarja keskisarja (2010)
Kätisyys:  oikea
Vyöarvo:  3. dan
| Mitalit> Maa:   Puola.Miesten kyokushin.MM-kilpailut  | Mitalit> Maa:   Puola.Miesten kyokushin.MM-kilpailut  | Mitalit> Maa:   Puola.Miesten kyokushin.MM-kilpailut  | Maa:   Puola> Miesten kyokushin. |
| --- | --- | --- | --- |
|  Hopeaa | Tokio 2013 | -70 kg |  |
|  Pronssia | Tokio 2009 | -70 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Riesa 2004 | -70 kg |  |
|  Kultaa | Barcelona 2006 | -70 kg |  |
|  Kultaa | Vitoria 2008 | -70 kg |  |
|  Kultaa | Padova 2011 | -70 kg |  |
|  Hopeaa | Varna 2005 | -70 kg |  |
|  Hopeaa | Volos 2007 | -70 kg |  |
|  Pronssia | Kiova 2009 | -70 kg |  |
| Puolan mestaruuskilpailut  | Puolan mestaruuskilpailut  | Puolan mestaruuskilpailut  |  |
|  Kultaa | 2002 | -65 kg |  |
|  Kultaa | 2003 | -65 kg |  |
|  Kultaa | 2005 | -70 kg |  |
|  Kultaa | 2008 |  |  |
|  Kultaa | 2009 |  |  |
|  Hopeaa | Katowice 2006 | -70 kg |  |
|  Pronssia | 2001 | -65 kg |  |
| Saksan Open  | Saksan Open  | Saksan Open  |  |
|  Kultaa | Frankfurt 2003 |  |  |
| Puolan Cup  | Puolan Cup  | Puolan Cup  |  |
|  Kultaa | 2007 |  |  |
Piotr Moczydłowski (s. 14. syyskuuta 1982 Szczytno) on puolalainen karateka. Hän on nelinkertainen Kyokushinin Euroopan mestari. Lisäksi Moczydlowski on saavuttanut kerran MM-hopeaa.
Alkuvuodet

Moczydłowski syntyi Szczytnossa varttuen ilman isää ja vietti nuoruutensa tehden kepposia, jonka seurauksena hän joutui usein ongelmiin. Moczydlowski muun muassa teki omatekoisen pommin, jolla hän räjäytti vessan. Lopulta veljensä toi Moczydlowskin mukanaan harjoittelemaan Kyokushin karatea 1995, joka auttoi häntä parantamaan tapansa ja aikuistumaan. Hänen ohjaajanaan oli Peter Zembrzuski, jonka ohjaamana Moczydlowski saavutti menestystä nuorten tasolla voittamalla muun muassa Puolan mestaruuden. Moczydlowski harrasti karaten lisäksi myös hetkellisesti lentopalloa, koripalloa, jalkapalloa ja judoa.
Kilpaura

Moczydlowski kilpaili menestyksekkäästi Puolan mestaruuskisoissa 2000-luvun alussa. Hän saavutti aluksi pronssia 2001, jonka jälkeen Moczydlowski voitti Puolan mestaruuden kahdesti peräkkäin 2002 ja 2003. Hän otteli välissä myös Saksan Openissa, jossa Moczydlowski voitti kultaa.
Moczydlowski saavutti ensimmäisen Euroopan mestaruutensa Saksassa 2004, jolloin hän voitti kevytsarjan loppuottelussa Vusal Ismailovin.
Hän palasi takaisin Puolan mestariksi 2005 ja eteni toukokuussa toistamiseen EM-kilpailujen loppuotteluun, mutta hävisi tällä kertaa mestaruuden Dmitry Kutekalle.
2006 Moczydlowski sijoittui toiseksi Puolan mestaruuskisoissa. Sitä vastoin hän selvitti tiensä EM-kilpailuissa kolmannen kerran peräkkäin loppuotteluun. Espanjassa käyty turnaus päättyi hänen toiseen Euroopan mestaruuteen voitettuaan loppuottelussa Alexander Shikhaleyevin.
2007 Moczydlowski voitti Puolan Cupin ja eteni urallaan nyt neljättä kertaa EM-kilpailujen loppuotteluun. Tällä kertaa Kreikassa käyty turnaus päättyi hopeamitaliin hävittyään loppuottelussa Shamil Lakaeville.
2008 hän voitti uransa neljännen Puolan mestaruuden. EM-kilpailut pidettiin kolmen vuoden sisällä nyt toista kertaa Espanjassa tällä kertaa Vitoriassa, jossa Moczydlowski saavutti uransa kolmannen Euroopan-mestaruutensa. Hän voitti loppuottelussa Viktor Teixeiran, joka oli sijoittunut sitä ennen parhaimmillaan pronssille EM-kilpailuissa.
2009 oli Moczydlowskin kannalta osittain menestys voitettuaan Puolan mestaruuden viidettä kertaa. Hän jäi kuitenkin ensimmäistä kertaa EM-kilpailuissa loppuottelun ulkopuolelle, mutta voitti silti pronssia. Elokuussa sitä vastoin Moczydlowski saavutti MM-pronssia Tokiossa voitettuaan Riyuji Isoben tuomariäänin yhden jatkoerän jälkeen.
2010 hän oli ensimmäistä kertaa kilpailemassa Japanin mestaruuskisoissa Osakassa. Moczydlowski otteli poikkeuksellisesti keskisarjassa, jossa hän eteni aina pronssiotteluun saakka, mutta hävisi sen Tomohiko Matsuokalle.
2011 Moczydlowski saavutti uransa neljännen Euroopan-mestaruuden Italiassa. Voitettuaan loppuottelussa Antonio Grigorescun hän jakaa ennätyksen  yhdessä Piotr Sawickin kanssa eniten Euroopan kevytsarjan mestaruuksissa.
Huhtikuussa 2013 Moczydlowski onnistui parantamaan viime MM-kilpailujen sijoitustaan etenemällä nyt loppuotteluun. Hän kuitenkin hävisi kevytsarjan maailmanmestaruuden Takaichi Onumalle.
Kilpauran jälkeen hän perusti oman Kyokushin seuran Masters Dojo.
Ping Pong (täsmennyssivu)

Wikisanakirjassa on tähän liittyviä sananselityksiä: ,  ja .
Ping Pong (tai sana erilaisissa kirjoitusasuissaan) tarkoittaa seuraavia asioita:
pöytätennis, Suomessa vanhahtavalta nimeltään pingpong, mailapeli
ping pong -diplomatia, Yhdysvaltojen ja Kiinan välisten suhteiden lientymistä 1970-luvulla
Viihde

Ping Pong, brittiläinen elokuva vuodelta 1987
Ping Pong, brittiläinen dokumenttielokuva vuodelta 2012
Ping-pong, norjalainen televisiosarja vuodelta 2008
Ping Pong, manga
Konami’s Ping Pong, videopeli vuodelta 1985
Viihde > Musiikki

Ping Pong, israelilainen popyhtye
Ping Pong, surinamelainen laulaja
Viihde > Musiikki > Albumit ja EP:t

Ping Pong, Stereolabin EP vuodelta 1994
Ping Pong, Momusin albumi vuodelta 1997
The Ping Pong EP, SNFU:n EP vuodelta 2000
Ping Pong, Jacuzzi Boysin albumi vuodelta 2016
Viihde > Musiikki > Kappaleet

”Ping pong”, Upi Sorvalin vuoden 1978 albumilta Se oli mannaa
”Ping-Pong”, X-Wifen vuoden 2006 albumilta Side Effects
”Ping Pong”, Armin van Buurenin vuoden 2014 albumilta A State of Trance 2014
”Do You Know? (The Ping Pong Song)”, Enrique Iglesiasin vuoden 2007 albumilta Insomniac.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ping Pong”, voi hakea sivunnimihaulla, laajalla sivunnimihaulla tai tekstihaulla.
Pirtin koulu

| Pirtin koulu |
| --- | --- |
 Pirtin koulun päärakennus vuonna 2020.
Sijainti:  Pirtintie 21, 70820 Kuopio
Koordinaatit:  62.8286°N, 27.6624°E
Tyyppi:  suomenkielinen alakoulu
Perustettu:  1998
Rehtori:  Sami Varis
Luokat:  1–6
Oppilaita:  695 (2021–2022)
Verkkosivut
Pirtin koulu on Kuopion Pirtin kaupunginosassa toimiva suomenkielinen alakoulu (luokka-asteet 1–6). Koulun päärakennus valmistui vuonna 1998 ja oli tarkoitettu 420 oppilaalle. Oppilasmäärien kasvaessa tilat kävivät ahtaaksi; lisätilaa on saatu neljästä viipalekoulusta. Lukuvuonna 2021–2022 koulussa oli yhteensä 695 oppilasta.
Prosessointiviive

Prosessointiviive on tietokoneverkkoon pohjautuvissa pakettikytkennöissä aika, joka reitittimeltä kestää käsitellä (prosessoida) paketin alkunimiö. Se on yksi verkkoviipeen avaintekijöistä.
Paketin käsittelyn aikana reitittimet saattavat tarkistaa, onko paketissa tavutason virheitä lähetyksen jäljiltä ja määrittävät, missä paketin seuraava kohdeosoite on. Suurnopeusreititinten prosessointiviipeet ovat tavallisesti mikrosekuntien luokkaa tai vähemmän. Tämän käsittelyn jälkeen reititin ohjaa paketin jonoon, jossa paketille voi aiheutua lisää viivettä: jonotusviivettä.
Prosessointiviive on sivuutettu aikaisemmin merkityksettömänä muihin verkkoviipeen muotoihin verrattuna. Se voi olla kuitenkin melko suuri joissakin järjestelmissä etenkin silloin, kun reitittimet suorittavat monimutkaisia salausalgoritmejä ja tutkivat ja muokkaavat paketteja. Joidenkin verkkojen tekemä pakettien syvätutkimus (DPI, Deep packet inspection) tutkii paketeiden turvallisuutta, laillisuutta ym., mikä saattaa aiheuttaa todella suuren viipeen, ja siksi se tehdään ainoastaan valituissa tarkastuspisteissä. Myös verkko-osoitteen välitystä tekevien reititinten prosessointiviive on tavallista suurempi, koska niiden täytyy tutkia ja muuntaa sekä saapuvat että lähtevät paketit.
Kirjallisuutta

Computer Networking: A Top-Down Approach by Kurose and Ross. 6. painos
Poccistraßen metroasema

| Poccistraße |
| --- | --- |

 Münchenin metro 
Perustiedot
Lyhenne:  PC
Metrolinjat:   
Sijainti:  48°07′32″N, 11°33′01″E
Osoite:  Ludwigsvorstadt-Isarvorstadt
Paikkakunta:  München
Avattu:  28. toukokuuta 1978
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Poccistraßen metroasema on Münchenin metron asema, joka palvelee linjoja U3 ja U6. Asema avattiin 28. toukokuuta 1978 Implerstraßen ja Goetheplatzin asemien väliin. Se sijaitsee Lindwurmstraßen alla, ja on nimetty Franz Graf von Poccin mukaan. Asemalle on myöhemmin lisätty erilaisia palveluita. Vuoteen 1985 asti asemalle liikennöi paikallisjuna, mutta vähäisen liikenteen vuoksi junat eivät enää pysähdy asemalla. 6. toukokuuta 2010 vaihdettiin asemalle uudet, kestävämmät näytöt, joita on ollut jo jonkin aikaa käytössä mm. Marienplatzilla ja Sendlinger Torilla.